Foto: Polisie soek dié paartjieDie polisie is op soek na die paartjie. Foto: Verskaf Kapt. Kabelo Marumo, woordvoerder van die polisie, het gesê die verdagtes word ook gesoek op aanklagte van sameswering tot moord, die rig van ŉ vuurwapen, die oortreding van ŉ hofbevel, diefstal en minagting van die hof. Die paartjie, onderskeidelik 26 en 24 jaar oud, word gesoek in verband met 16 sake waarvan nege bedrogsake is. Volgens Marumo maak hulle van verskillende modi operandi gebruik om hul slagoffers te teiken. In sommige gevalle het hulle glo vals advertensies aanlyn geplaas in verband met die verkoop en huur van eiendomme. Slagoffers het dan geld in die paartjie se bankrekening betaal waarna hulle dit glo onttrek en gevlug het. Marumo het gesê die paartjie maak glo van vervalste identiteitsdokumente sowel as vals elektroniese oorplasing-metodes gebruik. Die verdagtes is al sedert 2013 soek en reis ook glo dikwels na naburige Afrika-lande. Enigiemand met inligting oor die paartjie kan lt.kol. Hennie de Jager kontak by 082 568 4606 of 082 968 7310.